CELEX ID: 32012D0130
Publication Date: 2011-10-03

Document Text:
NÕUKOGU OTSUS,
3. oktoober 2011,
Vaikse ookeani lõunaosa avamere kalavarude kaitse ja majandamise konventsiooni Euroopa Liidu nimel heakskiitmise kohta
(2012/130/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 43 lõiget 2 koostoimes artikli 218 lõike 6 punktiga a,
võttes arvesse Euroopa Komisjoni ettepanekut,
võttes arvesse Euroopa Parlamendi nõusolekut (1)
ning arvestades järgmist:
(1)
Liidu pädevuses on võtta ühise kalanduspoliitika alusel meetmeid mere bioloogiliste ressursside kaitsmiseks ning sõlmida lepinguid kolmandate riikide ja rahvusvaheliste organisatsioonidega.
(2)
Vastavalt nõukogu otsusele 98/392/EÜ (2) on liit osaline 10. detsembri 1982. aasta Ühinenud Rahvaste Organisatsiooni mereõiguse konventsioonis, millega kohustatakse rahvusvahelise üldsuse kõiki liikmeid tegema koostööd mere bioloogiliste ressursside kaitse ja majandamise valdkonnas.
(3)
Vastavalt nõukogu otsusele 98/414/EÜ (3) on liit sõlminud kokkuleppe 10. detsembri 1982. aasta Ühinenud Rahvaste Organisatsiooni mereõiguse konventsiooni nende sätete rakendamise kohta, mis käsitlevad piirialade kalavarude ja siirdekalade kaitset ja majandamist.
(4)
Nõukogu volitas 17. aprillil 2007 komisjoni pidama ühenduse nimel läbirääkimisi konventsiooni üle, mis käsitleb Vaikse ookeani lõunaosa piirkondlikku kalandusorganisatsiooni seoses nende kalavarudega, mida ükski olemasolev piirkondlik kalandusorganisatsioon veel ei hõlma.
(5)
14. novembril 2009 jõuti Uus-Meremaal Aucklandis läbirääkimistega edukalt lõpule ja võeti vastu Vaikse ookeani lõunaosa avamere kalavarude kaitse ja majandamise konventsiooni (edaspidi „konventsioon”) eelnõu tekst, mis on selle artikli 36 lõike 1 kohaselt avatud allakirjutamiseks 12 kuu jooksul alates 1. veebruarist 2010. Kooskõlas nõukogu otsusega 2011/189/EL (4) kirjutati konventsioonile 26. juulil 2010 liidu nimel alla, eeldusel et see sõlmitakse.
(6)
Konventsiooni eesmärk on tagada konventsiooni tõhusa rakendamise abil konventsiooniala kalavarude pikaajaline kaitse ja säästev kasutamine.
(7)
Kuna liidu liikmesriikide lippude all sõitvad laevad püüavad kala konventsioonialas, on liidu huvides osaleda tõhusalt konventsiooni rakendamises.
(8)
Seepärast tuleks konventsioon heaks kiita,
ON VASTU VÕTNUD KÄESOLEVA OTSUSE:
Artikkel 1
Käesolevaga kiidetakse Euroopa Liidu nimel heaks Vaikse ookeani lõunaosa avamere kalavarude kaitse ja majandamise konventsioon (edaspidi „konventsioon”).
Konventsiooni tekst on lisatud käesolevale otsusele.
Artikkel 2
Nõukogu eesistujal on õigus nimetada isik(ud), kes on volitatud andma liidu nimel hoiule heakskiitmiskirja Uus-Meremaa valitsusele, kes konventsiooni artikli 36 lõike 3 kohaselt tegutseb selle hoiulevõtjana (5).
Artikkel 3
Käesolev otsus jõustub selle vastuvõtmise päeval.
Brüssel, 3. oktoober 2011

EuroVoc Classification:
Level 1: 100145
100146
100143
100155
100156
Level 2: 100185
100252
100170
100183
100243
Level 3: 3461
3549
3146
567
2476
2497
3467
All Concepts: 133
2112
2901
3468
3531
5585
605